Νέο ρεκόρ. Ο Κέβιν και η Τζιάνα είναι στο Στέκι για τρίτη φορά.
Ως το τέλος αυτής της επικής τρίτης πράξης,
κάποιος θα μπλοκαριστεί.
Λοιπόν, η Τζιάνα γράφει.
Να χαρείς. Γράψε γρήγορα.
Ο παίκτης που αποφασίσαμε να μπλοκάρουμε είναι…
Άρα κάποιος που απειλεί και τον Κέβιν και την Τζιάνα.
-Θεέ μου, δεν μπορώ να αναπνεύσω. -Έχω πολύ άγχος.
Ξέρω ότι θα βγει το όνομά μου.
Μήνυμα.
-Ήρθε η στιγμή. Αυτό είναι. -Ίσως βλέπουν την Τζαντέιζα ως απειλή.
Μια μαχαιριά κατευθείαν στην καρδιά.
ΓΚΑΡΕΤ
"Ο Γκάρετ".
Όχι το φιλαράκι μου.
Κέβιν, θέλω να χώσω τη γλώσσα μου στο στόμα σου.
Παρέμεινα εδώ.
Θεέ μου. Εντάξει.
ΜΠΛΟΚΑΡΙΣΤΗΚΕΣ
Ίσως χρειαστεί να πάω στον καρδιολόγο.
Η καημένη η καρδιά μου ζορίστηκε με μυριάδες τρόπους.
Είναι ενδιαφέρον που η Τζιάνα είπε "τον δικό μας στόχο", λες κι είναι κοινός.
Φαίνεται γλυκό παιδί, αλλά ας είμαστε ειλικρινείς.
-Πλέον… -Παίζουμε ατομικά.
Θέλουμε να πάρουμε τα εκατό χιλιάρικα. Με τη συμπόνια δεν θα το πετύχουμε.
Όταν κρατάμε τον λόγο μας, πρέπει να παίρνουμε τέτοιες δύσκολες αποφάσεις.
Ο τελευταίος παίκτης μπλοκαρίστηκε πολλές φορές.
Ο Ντάριαν, ο Άντι, εγώ. Ήμασταν τελευταίοι.
Ποιον εμπιστεύτηκα, ενώ δεν έπρεπε;
Είστε όλοι νεκροί για μένα. Δεν εμπιστεύομαι κανέναν. Μόνο τον Κέβιν.
Ξυπνήσατε ένα κτήνος μέσα μου.
Τα σκατώσατε πολύ
όταν με βάλατε στη συνομιλία όσων κινδυνεύουν
και μου είπατε τα μυστικά σας.
Φεύγει ακόμα ένα άτομο
που προσπαθούσε ενεργά να βγάλει τον Κέι Φερν από το παιχνίδι.
Και έτσι απλά,
η φωτογραφία του Γκάρετ ξεθωριάζει.
Ωραία αφήγηση, Κέι Φερν. Εγώ τι να πω τώρα;
Ξες κάτι; Θα μπορούσα να σας πετάξω ένα ξέρεις τι.
"Ειδοποίηση!"
Μια τελευταία ειδοποίηση, Κύκλε.
"Γκάρετ, πριν φύγεις, μπορείς να γνωρίσεις έναν παίκτη".
Έχω κάποια άτομα κατά νου.
Το περίμενα αυτό από τον Κέβιν.
Ενδόμυχα, θέλω να δω αν όντως είναι αυτός που λέει.
Το έχω ξαναπεί πολλές φορές.
Η Τζαντέιζα με έκανε να νιώθω ασφαλής εδώ, σαν σε έναν ασφαλή χώρο.
Είναι κι η Ρέιτσελ.
Συμπαθώ τη Ρέιτσελ,
αλλά δεν νομίζω ότι με βλέπει ως τον σύμμαχο που πίστευα ότι με θεωρεί.
Η Τζιάνα, να ένα άτομο που θα σκεφτόμουν σοβαρά να δω.
Συνέχεια την ψήφιζα ψηλά,
αλλά να τώρα που αυτή με μπλόκαρε.
Νομίζω ότι ξέρω ποιον θα πάω να δω.
Αλλά πρώτα πρέπει να αλλάξω.
-"Ειδοποίηση!" Θεέ μου! -"Ειδοποίηση!"
Άσε με να ησυχάσω λίγο επιτέλους!
Όχι!
Κι άλλη ειδοποίηση;
"Ο Γκάρετ μπλοκαρίστηκε από τον Κύκλο".
Μια θλιβερή μέρα για την Τζαντέιζα.
Μακάρι να μπορούσα να πω ότι λυπάμαι που φεύγει.
Εντάξει, ας το κάνουμε.
"Ο Γκάρετ έρχεται να δει κάποιον από εσάς τώρα".
Ήρθε επιτέλους η ώρα μας;
Θα γνωριστούμε με κάποιον;
Νιώθω ότι θα το μάθουμε όπου να 'ναι.
Δεν μπορώ να γνωρίσω τον Γκάρετ με ιδρωμένες μασχάλες.
Είμαι πολύ λυπημένη.
Τώρα πρέπει να καθαρίσω, μήπως έρθει να με δει ο κολλητός μου.
Δεν χρειαζόμαστε μπλούζες. Ο Γκάρετ ήταν μυώδης στη φωτογραφία.
Θα εκτιμήσει τα κορμιά.
Προτού το πάρω είδηση, ο τύπος θα μπει με 12 κουτάβια στο χέρι.
-Θα με περάσει για σπασικλάκι. -Εντάξει.
-Γεια. -Γκάρετ;
Τι διάολο;
Θεέ μου, Γκάρετ.
Είσαι κούκλος, μωρό μου.
Θεέ μου. Φαίνεσαι τόσο…
-Θεέ μου! Έπρεπε να… -Πρώτον, πώς σε λένε;
-Συγγνώμη. Είμαι η Ντέμπι. -Γεια, Ντέμπι. Γκάρετ.
-Μάλιστα. Κι είσαι ό,τι ακριβώς είπες; -Ναι.
-Έπαιζα ως ο εαυτός μου στα 26. -Ποια είναι η Ρέιτσελ;
Η Ρέιτσελ είναι μια στενή φίλη της οικογένειάς μας.
Δεν σε έβαλα τελευταίο. Ξέρεις ότι δεν το έκανα.
Πού με έβαλες;
-Τέταρτο. -Εγώ σε έβαλα δεύτερη.
Κάτσε λίγο. Πρέπει να σου πω ότι έκλαψα κι εγώ.
Έκλαψα για μένα, αλλά έκλαψα και για σένα.
Εντάξει. Η Μάντελιν, λοιπόν, μου είπε "Ας βάλουμε τον Γκάρετ τελευταίο".
Κυριολεκτικά, εκείνη τη στιγμή μού έγραψες εσύ.
Είπα "Πρέπει να σε αφήσω". Απάντησε "Μην ξεχνάς.
Μην πεις στον Γκάρετ ότι μιλήσαμε".
Πρώτα απ' όλα, χτες η Μάντελιν ζήτησε να τα βρούμε.
Είπε "Σε στηρίζω".
-Το είπε. -Ναι.
Αλλά ακόμα και τέταρτος. Γιατί; Πού ήταν ο Κέβιν;
-Θυμάσαι την ερώτηση για τον ναυαγοσώστη; -Ναι.
Απάντησε λάθος. Είμαι πιστοποιημένη ναυαγοσώστρια.
Έτσι, του είπα
"Αν με βάλεις πρώτη για να μείνω στο παιχνίδι,
δεν θα το πω σε κανέναν".
Είπε "Μπορείς να με βοηθήσεις στο παιχνίδι μου;"
Απάντησα ναι, οπότε τον έβαλα δεύτερο.
Δεν περίμενα να βγει ινφλουένσερ.
Εσύ το έκανες αυτό. Εσύ. Απλώς μια υπενθύμιση.
Εσύ το έκανες.
Περίμενα οι άλλοι να τον βάλουν τελευταίο. Νόμιζα ότι θα μπλοκάρουν την Τζαντέιζα.
Αυτό νόμιζα ότι θα έκαναν. Τι συμβαίνει;
Τα ελέγχει όλα ο Κέβιν, λες και…
-Ναι. -Έτσι;
Αποκλείεται αυτός κι η Τζιάνα να μην έχουν κάποια συμφωνία.
Είναι δύσκολο να 'σαι τέταρτος, τρίτος, τελευταίος και μετά να μπλοκαριστείς.
Να ξέρεις ότι συνεχώς έλεγα "Τον λατρεύω τον Γκάρετ".
Αυτό ήταν πολύ συναισθηματικά φορτισμένο. Ας δούμε τους άλλους παίκτες.
Δεν θα έρθει να δει εμένα. Δεν έχω πρόβλημα.
Πάμε για ύπνο.
Αυτή είναι κυριολεκτικά η ιστορία της ζωής μου.
Δεν μπορείς να χαρείς γιατί συνέχεια χάνεις κάποιον.
Μπα, είναι απλώς η ιστορία του Κύκλου.
Πίσω στο δωμάτιο της Ρέιτσελ μπαίνουν στο ζουμί.
-Όντως έπαιζες σε τσίρκο; -Ναι.
Χρόνια ήμουν σχοινοβάτης στη Νέα Υόρκη,
αλλά μετακόμισα πριν λίγους μήνες.
Τώρα μένω στο Ντουμπάι.
Το τελευταίο εξάμηνο ήταν πολύ δύσκολο.
Πες μου. Έλα εδώ.
-Τι συμβαίνει; Πες μου. Όλα θα πάνε καλά. -Απλώς…
Αυτή ήταν μια συναρπαστική εμπειρία κι είμαι ευγνώμων.
Αλλά ήταν μια χρονιά με έντονη απομόνωση.
Ήταν πολύ εύκολο να ζω μόνος εδώ γιατί για καιρό ήμουν πολύ μόνος.
Τώρα, σε έχω αγαπήσει και έχω παθιαστεί μαζί σου.
Πες μου κι άλλα. Με τι ασχολείσαι; Ζεις στο Πίτσμπεργκ;
Μένεις κάπου στην Πενσιλβάνια; Από το Στάτεν Άιλαντ;
Είμαι από το Στάτεν Άιλαντ. Ζω στο Πίτσμπεργκ.
Λοιπόν…
Αυτή είναι η οικογένειά μου…
και…
Συγνώμη. Καταλαβαίνω.
Δεν είναι αυτό. Απλώς…
Λοιπόν, αυτός είναι ο Άντριου.
Είναι 20 ετών.
Ο Τζέισον είναι 22 ετών.
Και…
αυτός είναι ο Τζόναθαν…
ο οποίος…
είναι για πάντα 22 ετών.
Πέθανε. Που λες…
Γι' αυτό είπα όσα είπα σ' εκείνο το μήνυμα.
Έτσι; Θα το ξεπεράσεις.
Άσχημα πράγματα συμβαίνουν. Αυτή λοιπόν είμαι εγώ.
Λοιπόν, θα σου υποσχεθώ το εξής.
Μ' αρέσει να είμαι η μαμά όλων.
-Ξέρω ότι έχεις τη μαμά σου… -Ναι.
…αλλά ποιος δεν θέλει μια εξτρά μαμά;
Όλοι θέλουμε μια εξτρά μαμά.
Νιώθω πολύ χαζή τώρα.
Κακώς δεν έκανα αυτό που ήθελα να κάνω και να σε βάλω ψηλότερα.
Πίστευα ότι αρκεί να σε βάλω στη μέση.
Είναι πολύ πιο δύσκολο απ' όσο περίμενα.
-Πάντως, σκίζεις. -Όχι, εννοώ συναισθηματικά.
Αν έρθεις στο Πίτσμπεργκ, υποσχέσου να μείνεις μαζί μου.
Φυσικά.
Μην είσαι τόσο…
Εντάξει. Δεν θέλω να φύγεις.
Αλλά ξέρεις κάτι;
Είμαι ευγνώμων ότι επέλεξα να δω εσένα.
-Δεν λέμε αντίο. Θα τα πούμε σύντομα. -Είσαι πια συγγενής μου.
Με τσάντισες,
αλλά σε εκτιμώ.
-Είμαι ευγνώμων. -Εντάξει, συγγνώμη.
Αυτό το κάνει ακόμα χειρότερο. Ήξερα ότι τα σκάτωσα.
Τσάκισέ τους.
Ήσουν πιο πειστική απ' αυτούς τους 20άρηδες.
Είσαι έξυπνη. Τα πας τέλεια. Κέρδισε για χάρη μου.
-Θα πάρω εκδίκηση. -Το καλό που σου θέλω.
-Γλυκέ μου. -Τα λέμε σύντομα.
-Σ' αγαπώ. -Σ' αγαπώ.
Εντάξει. Θα κλάψω κι άλλο.
Παίζει να ήταν η πιο συγκινητική συνάντηση ως τώρα.
Μα η Ρέιτσελ σκούπισε τα δάκρυα
και μπήκε σε λειτουργία Τζον Γουίκ του Κύκλου,
αν ο Τζον Γουίκ φορούσε χνουδωτή ρόμπα.
Πιστεύω τον Γκάρετ. Ήξερα ότι ήταν καλό παιδί.
Θα τους καταστρέψω όλους.
Κατάφερα να φύγω από το Στέκι μπλοκάροντας κάποιον που με στοχοποιούσε
και δημιουργώντας την απόλυτη ομάδα δύναμης.
Ενώ ήταν ο μεγαλύτερος εχθρός, ο Κέβιν έγινε ο πιο δυνατός σύμμαχος.
Ομολογώ, ανυπομονώ να πάμε στο φινάλε μαζί του.
Απόλυτα.
Πλέον δεν έχω κανέναν τον οποίο να εμπιστεύομαι στον Κύκλο.
Οπότε, τώρα όλοι είναι στο στόχαστρό μου.
Καληνύχτα, Κύκλε.
Ελπίζω όντως να είναι καλή η νύχτα σας.
Θα δούμε.
Είναι το πρωί μετά τον αποκλεισμό, και εδώ μέσα,
αυτό θα πει ότι το πρωινό συνοδεύεται από μια μεγάλη δόση στρατηγικής.
-Καλημέρα, Κύκλε. -Καλημέρα, καθάρματα του Κύκλου.
Ξέρεις τι παιχνίδι παίζει ο Κέβιν.
Δεν είναι απειλή. Αλλά η Τζιάνα… Η Τζιάνα μάς κοροϊδεύει όλους.
Η Τζιάνα ήταν ινφλουένσερ και τις δύο φορές
που μπλοκαρίστηκαν οι ισχυρότεροι σύμμαχοί μου.
Ειλικρινά ελπίζω
να είμαι εγώ το άτομο που θα τη διώξει.
Αν ο Γκάρετ έλεγε την αλήθεια, και τον πιστεύω,
ο κόσμος παίζει βρόμικο παιχνίδι εδώ.
Ξέρω ότι έχω καιρό να μιλήσω με τη Μάντελιν.
Πρέπει να αποκαταστήσω τη σχέση μας και επίσης, να της πω
ότι ήθελα να την κρατήσω εδώ και γι' αυτό αποκλείσαμε τον Γκάρετ.
Φεύγοντας, ο Γκάρετ μάλλον θα πει κάτι για να ταράξει τα νερά.
Κάποιος έπρεπε να φύγει.
Οι σύμμαχοί μας νιώθουν ήσυχοι με την Τζιάνα σε θέση ισχύος.
Δεν θα ταράξετε τα νερά.
Θα πετάξω τα νερά από το δοχείο, θα πατήσω πάνω τους
και θα σπάσω το δοχείο.
Αμάν. Ό,τι κι αν έχει ο καφές, δεν είναι αρκετά δυνατό.
Θεέ μου. Εντάξει. "Οι ενημερώσεις ανανεώθηκαν".
Ξέρω τι είναι.
-Κύκλε, άνοιξε τις ενημερώσεις. -Άνοιξέ τες.
"Ο Γκάρετ άφησε ένα μήνυμα για τον Κύκλο".
Θα δούμε αν ο Γκάρετ είναι όντως ο Γκάρετ.
Είναι αληθινός; Είναι ψεύτικος;
Δεν ξέρω.
Κύκλε, παίξε το μήνυμα του Γκάρετ.
Πόνεσε το στομάχι μου.
Γεια, παιδιά. Εγώ είμαι, ο Γκάρετ.
Αμάν!
Είμαι ο ακροβάτης του τσίρκου.
Αυτός που αγαπά τις γάτες και κλαίει εύκολα.
-Ναι! -Μπήκα στον Κύκλο ως ο εαυτός μου.
Δεν ένιωθα πάντα άνετα με τον εαυτό μου, αλλά είμαι περήφανος για το πώς είμαι πια.
Ήθελα να το μοιραστώ μαζί σας.
Τέλειο.
Η στρατηγική μου ήταν να κινηθώ στη μέση.
Να μη φανώ παίκτης με τακτική…
-Αυτό μπορούμε να σ' το πούμε κι εμείς. -…κι αυτό δούλευε.
Πίστευα ότι τα πήγαινα καλά.
Φανταστείτε πόσο ξαφνιάστηκα που κάθομαι εδώ τώρα.
Οι ινφλουένσερ επέλεξαν να με ξεφορτωθούν επειδή απειλούνταν το "παιχνίδι μας",
όπως είπαν.
Μα η τάση είναι οι ινφλουένσερ απλώς να διώχνουν τον τελευταίο.
Ναι, φυσικά.
Απλώς τυχαίνει όλοι οι τελευταίοι να προσπαθούν να με διώξουν!
Πώς αποτελώ εγώ ή κάποιος άλλος στον πάτο της αξιολόγησης απειλή για σας;
-Είναι αλήθεια. -Τι παιχνίδι παίζετε;
Δεν μετανιώνω για τίποτα.
Μ' αρέσει το πώς έπαιξα.
Πέρασα υπέροχα
και ανυπομονώ να αγκαλιάσω μερικούς στο φινάλε.
Θεέ μου!
Γιατί κάνατε τον κολλητό μου να κλάψει;
Έπρεπε να κάνουμε ό,τι χρειαζόταν. Δεν μπορείς να τους ικανοποιήσεις όλους.
Δεν γίνεται να μείνουν όλοι.
Ειλικρινά λυπάμαι που χρειάστηκε να φύγεις εσύ, Γκάρετ.
Θεέ μου. Μάλλον θα μας την πέσουν άγρια στην πρωινή συνομιλία,
αλλά δεν θα ήταν συνομιλία του Κύκλου αν δεν την έλεγαν στον Κέβιν.
Κάποιος θα πρέπει να επιτεθεί στην Τζιάνα. Θέλω να το κάνω εγώ.
Το να τη διώξω εκεί που νόμιζε ότι αποδυναμώνει το παιχνίδι μου…
Μπορεί να κλάψω από χαρά.
Μπλοκαρίστηκε ο άντρας της, τώρα ο κολλητός;
Ναι, η Τζαντέιζα θα την πέσει άγρια σε όλους.
"Η συνομιλία του Κύκλου άνοιξε".
-Θεέ μου, ξεκινάμε. -Ας πιάσουμε δουλειά.
Θεούλη μου!
Οι ινφλουένσερ την έχουν βαμμένη,
-μετά απ' όσα είπε ο Γκάρετ. Κύκλε… -…άνοιξε τη συνομιλία του Κύκλου.
Ας το κάνουμε.
Ίσως η Ρέιτσελ μπορεί να πει κάτι για τον Γκάρετ. Να μιλήσει πρώτη.
Μήνυμα. "Γεια, Κύκλε.
Ζόρικη βραδιά, αλλά τουλάχιστον γνώρισα από κοντά τον Γκάρετ.
Πραγματικά είναι ένας γλυκύτατος άνθρωπος.
Και μια καρδούλα".
Αποστολή μηνύματος.
-Ώστε πήγε στη Ρέιτσελ. -Ναι.
Δεν το περίμενα.
Θα είχαν κάτι που αγνοούσα.
Η Ρέιτσελ μού ζήτησε να ψηφίσω χαμηλά τον Γκάρετ.
Νομίζω ότι η Ρέιτσελ είναι ψεύτρα.
Μήνυμα.
"Ο Γκάρετ φαίνεται καλό παιδί. Ήταν δύσκολη απόφαση".
"Καταλάβετε, θέλαμε να σας κρατήσουμε όλους".
"Μπλοκάρισμα θα γινόταν. Θλιμμένη φατσούλα".
Νομίζω ότι είναι αλήθεια.
Όλοι θα θυμώσουν μαζί σου, όποια απόφαση κι αν πάρεις.
Τέλεια. Έπρεπε να παρθεί μια απόφαση.
Πλέον, κοιτάμε την πάρτη μας.
Μήνυμα. "OMG.
Ελπίζω ο Γκάρετ να θέλει να με αγκαλιάσει. Φατσούλα που κλαίει".
"Οι αποφάσεις δυσκολεύουν όλο και πιο πολύ".
Κοπελιά, σκάσε.
-Σκάσε. -Κλασική απάντηση της Τζιάνα.
Θέλει να φανεί καλή στα μάτια όλων. Δεν εκπλήσσομαι.
Μάλιστα. Η Τζιάνα κι ο Κέβιν είναι στο ίδιο μήκος κύματος.
Η Τζιάνα πρέπει να μάθει ότι δεν θεωρώ πως το Ρεϊτσάνα τελείωσε.
Μήνυμα.
"Τζιάνα, δεν πιστεύω ότι χρειάστηκε να το κάνεις αυτό τόσες φορές.
Ξέρω ότι σου ήταν δύσκολο. Καρδούλα".
Για να ξέρει.
-Έτσι ακριβώς, Ρέιτσελ. -Ευχαριστώ.
Θεέ μου!
Η Τζιάνα ποτέ δεν είναι λάθος.
Στη χτεσινή συνομιλία όσων κινδυνεύουν
ξεκίνησε μια εξέγερση κατά των ινφλουένσερ.
Κυριολεκτικά, μόλις χτες προσπαθούσε να ανατρέψει την Τζιάνα.
Αλλά τώρα, ακόμα τη χρειάζεται στο πλευρό της.
Διότι η Τζιάνα παίζει πολύ καλά.
Μήνυμα.
"Ξέρω ότι ένας από σας έλεγχε τους πάντες. Νιώθω ότι με χρησιμοποίησε".
Ανυπομονώ να δω την αντίδραση.
Όλοι θα αναρωτιούνται "Για μένα μιλάει η Ρέιτσελ;"
Παρακαλώ, θέλω η Τζιάνα να ανησυχήσει
μήπως πρέπει να μου ξεκαθαρίσει ότι δεν με χρησιμοποιεί.
Δεν ξέρω, αλλά θέλω όλοι να σκεφτούν
"Τι ξέρει; Τι συμβαίνει;" Και μετά να μου μιλήσουν.
Ποιον εννοεί;
Μου επιτίθεται η Ρέιτσελ; Γιατί θα την ξεμπροστιάσω τώρα.
Μήνυμα.
"Ρέιτσελ, τώρα με μπέρδεψες πολύ.
Χτες, εσύ ανέφερες το όνομα του Γκάρετ…"
"…όταν έλεγες ποιον να ψηφίσουμε τελευταίο". Τι μπηχτή!
"#ΤσέκαρεΤονΕαυτόΣου".
-Σκ… -Μόλις της επιτέθηκε!
Αμάν!
Θεέ μου. Έχω φρικάρει.
Δεν χαίρομαι που κράζω τη Ρέιτσελ,
γιατί έχει πιο πολλές συμμαχίες από μένα.
Αχ, βρε Μάντελιν.
Σου έδωσα πληροφορίες και τις χρησιμοποίησες εναντίον μου.
Θα σε κανονίσω, Μάντελιν.
Μήνυμα. "Μάντελιν, εσύ", με κεφαλαία,
"πρότεινες τον Γκάρετ.
Να ξέρουμε τι λέμε". Όλα κεφαλαία.
"Μα φαίνεται πως εμπλέκεσαι σε κάθε απόφαση μπλοκαρίσματος.
#ΜηΜεΔοκιμάζεις".
Αποστολή.
Η γλυκιά Ρέιτσελ αντεπιτίθεται τώρα.
Η Ρέιτσελ έχει βαλθεί να καταστρέψει τη Μάντελιν
που συμπίπτει με τον στόχο μου, οπότε χαίρομαι.
Δεν ήμουν φίλη με τον Γκάρετ. Δεν είχα συμμαχία μαζί του.
Η Ρέιτσελ πρέπει να νιώθει άσχημα. Θέλω όλοι να το δουν αυτό.
Μήνυμα.
"Ρέιτσελ, ανέφερες δύο ονόματα. Ο Γκάρετ ήταν το ένα…
Τρεις τελίτσες.
Εσύ είχες ισχυρή συμμαχία με τον Γκάρετ, όχι εγώ".
Σκατά. Της τρελής.
Αυτό εννοώ. Δεν μπορώ να εμπιστευτώ κανέναν σας.
Μήνυμα.
"Μάντελιν, απλώς έπαιζα το παιχνίδι.
Είπα κάποια ονόματα για να δω πώς θα αντιδράσεις.
Εσύ διάλεξες, όχι εγώ.
Νιώθω εντάξει για το πώς παίζω. Εσύ;"
-Γρήγορα επικράτησε μπάχαλο. -Τα τσούγκρισαν.
Μήνυμα. "Ρέιτσελ… Τρεις τελίτσες.
Η ισχυρότερη συμμαχία σου δεν είναι με την Τζιάνα;
Αν αυτό ισχύει,
γιατί συμφώνησες με τον Γκάρετ; να στοχοποιήσετε τους δύο ινφλουένσερ;
Εγώ δεν συμφώνησα μ' αυτό.
Τελεία!"
Αποστολή.
Η Ρέιτσελ σίγουρα με έχει στην μπούκα, αφού έβγαλα στη φόρα όσα ειπώθηκαν χτες.
Δεν περίμενα να εξελιχθεί έτσι η μέρα.
Μπουμ! Ναι, Μάντελιν!
Εμπρός. Πες το.
Ήθελα να σε κοροϊδέψω για να πιστέψεις ότι θα κυνηγούσα την Τζιάνα.
Θα το αφήσω έτσι. Θέλω να αγχωθείς γι' αυτό.
Καλό επιχείρημα, Μάντελιν. Όμως, εμπιστευόμαστε πιο πολύ τη Ρέιτσελ.
Μάλλον απλώς θες να αποφύγεις την ερώτηση.
Όλοι εδώ είναι παλιότεροι από την Τιέρα που είναι πια ο αουτσάιντερ.
Θέλει προσοχή στη συνομιλία του Κύκλου. Μήνυμα.
"Το παιχνίδι σοβαρεύει. Οι αποφάσεις δυσκολεύουν.
#ΠαίζουμεΣοβαρά".
Αποστολή μηνύματος.
Ανέκαθεν παίζαμε σοβαρά.
Ισχύει, Τιέρα. Είναι παιχνίδι και όλοι πρέπει να παίξουμε.
Είναι δύσκολο γιατί κι εμένα με ξεγέλασε η Τζιάνα.
Λοιπόν.
Μήνυμα. "Είναι ξεκάθαρο ότι το παιχνίδι είναι αμείλικτο.
Αυτοί οι παίκτες στοχοποιήθηκαν σκόπιμα.
Οι δύο ισχυρότερες συμμαχίες μου… Τρεις τελίτσες.
#ΔενΕίναιΣύμπτωση".
Αποστολή.
Τζαντέιζα,
οι δύο ισχυρότερες συμμαχίες σου ήταν στον πάτο της αξιολόγησης.
Παλεύαμε για την Τζαντέιζα σε κάθε συνομιλία,
κι αυτή μας πουλάει μπροστά σε όλους;
Δεν μ' αρέσει.
Αν θέλαμε να φύγεις, δεν θα κυνηγούσαμε συμμάχους, αλλά εσένα.
Θα σε είχαμε μπλοκάρει.
Αυτό ήθελε ο Κέβιν. Κι εμείς παλέψαμε για σένα.
Ακόμα κυνηγούν τον Κέβιν,
αλλά θέλω να κυνηγήσουν και την Τζιάνα,
χωρίς να φανεί ξεκάθαρα ότι κυνηγώ την Τζιάνα.
Άντε καλά.
Πώς να την αθωώσουμε λόγω αμφιβολιών;
Δεν μπορούμε να το κάνουμε.
Μας ξεμπρόστιασε. Ας το πούμε στα ίσια.
Μήνυμα. "Τζαντέιζα, ήδη πολλές φορές βρέθηκα στη θέση του ινφλουένσερ.
Φρόντισα να 'σαι ασφαλής".
"Δεν μπορώ να τους σώσω όλους".
Η Ρέιτσελ κράζει τη Μάντελιν. Η Τζαντέιζα, εμάς.
Αυτό ήταν αναπόφευκτο. Δεν μασάμε.
Θα απαντήσουμε κι εδώ στην Τζαντέιζα.
Μήνυμα. "Τζαντέιζα,
τα τελευταία μπλοκαρίσματα ήταν οι τελευταίοι στην αξιολόγηση. Τελεία.
Η πλειοψηφία τούς ψήφισε χαμηλά.
#ΟιΑριθμοίΔενΛένεΨέματα".
Αποστολή μηνύματος.
Δεν ανησυχώ για τα ψέματα των αριθμών.
Όλοι σε έκραζαν επί μέρες, αλλά και πάλι, βγήκες ινφλουένσερ.
-Ευχαριστώ, Κέβιν. -Ειλικρινά, ευχαριστώ.
Δεν περίμενα ότι θα το έλεγα.
Κέβιν, αυτή είναι μια χαζή στρατηγική.
Δεν είναι απειλή για σένα.
Η Τζαντέιζα θα προσπαθήσει να με αποκεφαλίσει με το επόμενο μήνυμα.
Το ξέρω.
Μήνυμα. "Δεν ανησυχώ για τα ψέματα των αριθμών.
Σιγά την απειλή που είναι οι τελευταίοι!"
"Όλοι σε είχαν στην μπούκα,
αλλά και πάλι, έγινες ινφλουένσερ τρεις φορές".
Τζαντέιζα! Μαύρη αλήθεια.
Ναι! Παιδιά, μπείτε στο νόημα.
Κάποιοι είναι θύμα εκμετάλλευσης.
Δεν θα υποκύψω σ' αυτό.
Σοβαρά, είναι μια παγίδα.
Όλοι παίζουμε το ίδιο παιχνίδι.
Συγγνώμη που είμαι στην κορυφή.
"Η συνομιλία έκλεισε".
Ωραία. Το τελευταίο μήνυμα έχει μεγαλύτερο αντίκτυπο.
Γενικά, νομίζω ότι η Μάντελιν σκάβει τον τάφο της.
Κάποιοι πιάστηκαν να λένε ψέματα. Αυτό ευνοεί την Τιέρα.
Πρέπει να έχουν αμφιβολίες για τη Ρέιτσελ. Ας είμαστε ειλικρινείς. Η Ρέιτσελ απλώς…
πετούσε διάφορα.
Μάλλον δεν με πιστεύουν εξαιτίας της Ρέιτσελ.
Ήξερα ότι με κοροϊδεύει.
Καθόμουν ήσυχα, φερόμουν καλά τις τελευταίες μέρες.
Λάθος.
Τζαντέιζα, μεγάλο θράσος να μας επιτεθείς.
Ίσως έχασες τον τελευταίο σύμμαχο που σου είχε απομείνει.
Ενώ οι άλλοι αναλογίζονται τη συνομιλία, η Τζαντέιζα κατέστρωσε το απόλυτο σχέδιο.
Προϋποθέτει ότι οι άλλοι παίκτες είναι μικρά, πλαστικά, μοβ ντόμινο,
κι όχι αληθινά άτομα.
Πρώτα θα διώξω την Τζιάνα.
Μετά, θα διώξω εύκολα τη Ρέιτσελ και τον Κέβιν.
Και μετά, μπουμ!
Τις Τιέρα και Μάντελιν.
Θα μείνω μόνο εγώ.
Εκτός από αυτό, είναι αλάνθαστο.
Ωραία, πάει το ένα. Αυτό που πέτυχα καλά είναι η Τζιάνα.
Ποιος παίζει να κυνηγά την Τζιάνα;
-Πιθανώς η Τζαντέιζα. -Ναι, γιατί έχει άχτι.
Έμεινα μόνο εγώ, μωρό μου.
Ενώ η Τζαντέιζα ρίχνει κάτω τον κόσμο,
η Τζιάνα θέλει να ενδυναμώσει κάποια, τη συμπατριώτισσά της, Ρέιτσελ.
Είναι σημαντικό να συμπορευόμαστε με τη Ρέιτσελ.
Πιστεύω ότι η Ρέιτσελ είπε την αλήθεια, όχι η Μάντελιν.
-Δεν ξέρεις. -Ίσως έχει κρυφό σχέδιο.
Κύκλε, κάλεσε τη Ρέιτσελ σε ιδιωτική συνομιλία.
"Η Τζιάνα σε καλεί σε ιδιωτική συνομιλία". Για πάμε. Έλεγχος ζημιών.
Κύκλε, άνοιξε την ιδιωτική συνομιλία με την Τζιάνα.
Μήνυμα.
"Γεια σου, αδερφούλα. Φοβερή ένταση.
Πώς νιώθεις; Ερωτηματικό". Αποστολή.
Θα πω πώς νιώθω και θα μπω στο θέμα.
Μήνυμα.
"Χαίρομαι πολύ που θέλεις να μιλήσουμε".
"Νιώθω πάρα πολλά πράγματα".
-Το ίδιο κι εμείς, Ρέιτσελ. -Κι εμείς.
Δεν θα πω ψέματα. Θα σου πω τι έγινε.
Μήνυμα. "Τζιάνα,
θέλω να ξέρεις ότι σε στηρίζω, από την πρώτη μέρα και σε κάθε βήμα.
Εξακολουθώ να σε στηρίζω".
"Έχεις μάθει #Κουτσομπολιό από τη συνομιλία των ινφλουένσερ;" Καλό.
Τέλειο.
Είπαμε ότι θα εγγυηθούμε για τον Κέβιν στη Ρέιτσελ. Δεν θα το παρακάνουμε.
Δεν θα αποκαλύψουμε τη συμμαχία μας.
Ναι, δεν κάνει.
Θα της πούμε την αλήθεια. Εκείνος την κράτησε ασφαλή.
Όντως. Μας ξάφνιασε αυτό.
Ναι. Και νομίζω ότι η Ρέιτσελ θα το εκτιμήσει.
Σίγουρα.
Μήνυμα.
"Η αφοσίωσή σου δεν αμφισβητήθηκε ποτέ. Πάντα θα σε στηρίζω.
Ξέρω ότι ο Κέβιν είναι πολύ αμφισβητούμενος.
Ωστόσο, χτες το βράδυ επέμενε να μείνεις.
Ήμουν έτοιμη να παλέψω για σένα,
αλλά παραδόξως, δεν χρειάστηκε".
Αποστολή.
Ώστε ο Κέβιν με υπερασπίστηκε,
μάλλον επειδή εγώ έκανα την ερώτηση για τον ναυαγοσώστη.
Ίσως μπορώ να της πω ότι δεν είναι αυτός που λέει χωρίς να…
Θεέ μου. Χωρίς να αθετήσω όσα υποσχέθηκα στον Κέβιν.
Εντάξει. Πρέπει να το σκεφτώ καλά.
Μήνυμα.
"Ήλπιζα να με στηρίξει ο Κέβιν".
"Κάναμε μερικές πολύ ωραίες συζητήσεις.
Θα ήθελα να ξέρω αν είναι αξιόπιστος.
Θεωρείς ότι είναι;"
Πετάει το μπαλάκι σ' εμάς.
Δεν περίμενα η Ρέιτσελ να τον στηρίξει,
αλλά να πει "Δεν τον εμπιστεύομαι".
Ακριβώς.
Βοηθά τη συμμαχία μας με τον Κέβιν.
Μήνυμα.
"Πρέπει να είμαστε δύσπιστοι, αλλά με βάση όσα είδαμε και οι δύο…"
"…μπορούμε να τον εμπιστευτούμε, για την ώρα".
Μ' αρέσει η απάντηση.
Το μυστικό του Κέβιν μένει κρυμμένο.
Μήνυμα.
"Πώς νιώθεις για την Τζαντέιζα;
Ξαφνιάστηκα όταν μου επιτέθηκε.
Φρόντισα να 'ναι ασφαλής,
όποτε ήμουν σε θέση ινφλουένσερ". Αποστολή μηνύματος.
Μήνυμα.
"Εκατό…" Και βάλε εικονίδιο 100%.
"Είμαι μαζί σου.
Όσο για την Τζαντέιζα,
έχασε τις συμμαχίες της. Εσύ έπρεπε να πάρεις αυτήν την απόφαση".
"Τώρα σκέφτεται με την καρδιά και όχι το μυαλό".
Εντάξει, συμφωνώ.
Ας δούμε τι σκέφτεται η Ρέιτσελ για τη Μάντελιν.
Η Μάντελιν τελείωσε τη συνομιλία με πάταγο.
Ειλικρινά, οι δύο τελευταίοι που ήθελε να διώξει έχουν φύγει.
Μήνυμα. "Συμφωνώ για την Τζαντέιζα.
Θέλω να είμαστε στο ίδιο μήκος κύματος.
Στη Μάντελιν αρέσει να βάζει φιτίλια. Ας είμαστε ειλικρινείς.
Πολλοί νιώθουν ότι τους εκμεταλλεύτηκε. Κι εγώ αυτό νιώθω".
"Το σχέδιο της Μάντελιν ξεσκεπάστηκε.
Βγάζει νόημα να την ψηφίσουμε τελευταία.
Δεν μπορούμε να την εμπιστευτούμε. Ρεϊτσάνα για πάντα".
Δεν με ρωτάει για όσα είπε η Μάντελιν.
Δεν χρειάζεται να το συζητήσω.
Μήνυμα. "Πρόσεχε, Μάντελιν.
#ΗΡεϊτσάναΘαΣεΚυνηγήσει.
Τρεις καρδούλες".
Αποστολή μηνύματος.
Μου άρεσε αυτή η συζήτηση. Δεν νομίζω ότι η Τζιάνα με δουλεύει.
Δεν θεωρώ ότι θα ήμουν εδώ χωρίς την Τζιάνα.
Σ' αγαπώ.
Ακριβώς! Η Ρασάνα θα σε κυνηγήσει, Μάντελιν.
Έτσι ακριβώς, που να πάρει! Ετοιμάσου!
Θα γίνει της τρελής.
Πάμε!
Μακαρίως αγνοώντας ότι ο τυφώνας Ρεϊτσάνα θα τινάξει στον αέρα τον Κύκλο,
η Μάντελιν κάθεται στην ταράτσα.
Ενώ το φινάλε πλησιάζει,
κι η Τζαντέιζα θέλει να ανεβεί ψηλά.
Έτσι, στήνει μια συνομιλία.
Κύκλε,
κάλεσε την Τιέρα και τη Μάντελιν σε ομαδική συνομιλία.
"Η Τζαντέιζα σε καλεί σε ομαδική συνομιλία";
Φοβάμαι να δω ποιος άλλος θα είναι εκεί.
Κύκλε, άνοιξε την ομαδική συνομιλία.
Η Τιέρα;
Δεν εμπιστεύομαι την Τιέρα.
Θεωρώ ότι στηρίζει τη Ρέιτσελ. Δεν μ' αρέσει αυτή η συνομιλία.
Μήνυμα.
"Κοιτάξτε, οι συμμαχίες μου γκρεμίστηκαν.
Τα άτομα στον πάτο συνήθως μπλοκάρονται.
Άρα, πρέπει να φροντίσουμε όσοι ήταν στην κορυφή της αξιολόγησης
να βρεθούν στον πάτο".
"Και οι δύο ήσασταν μέσα σ' ένα χάος, αλλά ήσασταν ειλικρινείς μαζί μου".
"Ας συγκεντρωθούμε πριν έρθει η σειρά μας".
Εντάξει, έχει απόλυτο δίκιο. Μπορεί να αποκλειστούμε εμείς τώρα.
Αφότου η Τζαντέιζα μού μίλησε τις προάλλες, τη συμπαθώ.
Μήνυμα.
"Θα μιλήσω #ΜεΠλήρηΔιαφάνεια τώρα".
"Χτες, ρώτησα τη Ρέιτσελ ποιος θεωρεί ότι πρέπει να φύγει".
"Είπε την Τζαντέιζα και τον Γκάρετ.
Νιώθω ότι προσπαθεί να μου στήσει παγίδα
για να με κάνει να φανώ κακή".
Βρε τη Ρέιτσελ!
Η Τιέρα πρέπει να αποφασίσει τι είναι καλύτερο για την ίδια.
Αυτήν τη στιγμή, υπάρχουν δύο άτομα.
Θα γίνουμε μια ομάδα τριών ατόμων. Ίσως είναι καλή κίνηση.
Μήνυμα. "Θα πω τα πραγματικά γεγονότα.
Η Ρέιτσελ παίζει στρατηγικά…"
"…αλλά η Τζαντέιζα έχει δίκιο.
Ίσως είμαστε οι επόμενες. Προέχει το παιχνίδι μου".
"Πώς προτείνετε να προχωρήσουμε; #ΚύκλοςΕμπιστοσύνης".
Άρα, ξέρω πια ότι η Μάντελιν είναι κατά της Ρέιτσελ.
Καλό αυτό.
Αλλά θέλω να είναι και κατά της Τζιάνα.
Μήνυμα.
"Όπως το βλέπω εγώ, όλοι ξέρουν τι παιχνίδι παίζει ο Κέβιν".
"Ο πραγματικός κίνδυνος είναι η Τζιάνα".
Νόμιζα ότι όλοι αγαπούν αυτήν την κοπέλα.
"Έκανε μια επίδειξη εξουσίας μπλοκάροντας δύο βασικούς συμμάχους μου…"
"…ενώ είχε καλή σχέση και με τους δύο.
Η Τζιάνα και η Ρέιτσελ πρέπει να φύγουν. #ΚύκλοςΕμπιστοσύνης".
Θέλω να τις εμπιστευτώ, αλλά δεν ξέρω αν μπορώ.
Μήνυμα. "Είναι τρελό που ο Κέβιν ήταν ινφλουένσερ τρεις φορές.
Θεωρώ ότι η Ρέιτσελ ήταν η μυστική βοηθός του.
Η Τζιάνα είναι δημοφιλής, βγαίνει ψηλά, αλλά δεν λερώνει τα χέρια της.
Είναι απειλή".
"#ΟΣτόχοςΟρίστηκε".
Αυτό είναι το θέμα. Είναι τύπος και υπογραμμός.
Η Τζιάνα άνετα θα σε μαχαίρωνε πισώπλατα.
Κατάφερνε πολύ καλά να το κρύβει, αλλά πλέον το έχω καταλάβει.
Μήνυμα.
"Πρέπει να φροντίσουμε να μη βγούμε τελευταίες.
Ας αλληλοψηφιστούμε ψηλά στην επόμενη αξιολόγηση.
Η Ρέιτσελ, η Τζιάνα κι ο Κέβιν…"
"…δεν αξίζουν καμιά ευκαιρία για τα εκατό χιλιάρικα.
#ΑςΤοΚάνουμε".
Είμαι μέσα. Ξέρετε κάτι; Η Τιέρα ανυπομονεί να συμμετάσχει.
Μήνυμα. "Αυτή είναι η ευκαιρία μας να παλέψουμε για τη νίκη.
#ΆγγελοιΤουΚύκλου".
"#ΑςΤοΚάνουμε".
Δεν θα κάτσω εδώ να λέω
ότι θα βάλω την Τζαντέιζα και την Τιέρα πρώτες στην αξιολόγησή μου,
αλλά κάνω ό,τι χρειάζεται να γίνει.
Αν αυτό σημαίνει να κάνω τις κοπέλες να νιώθουν καλά
και να φανεί ότι τις στηρίζω, τότε ναι, θα το κάνω.
Μήνυμα. "Έχετε τον λόγο μου.
Θα 'ναι ωραία, πρώτες στην αξιολόγηση. #ΓυναικείαΣυμμορία.
Λευκή καρδούλα".
"#ΑςΤοΚάνουμε".
Είναι μια ειλικρινής, ντόμπρα συζήτηση.
Όχι να λέω "Είπαν ότι θα με βάλουν ψηλά, αλλά εγώ θα τις βάλω χαμηλά".
Όλοι οι παίκτες εδώ έχουμε τον ίδιο στόχο.
Ο στόχος μου τώρα είναι να φτάσω στην τελική πεντάδα,
οπότε δεν εμπιστεύομαι κανέναν.
Θα δούμε αν ο Κέι Φερν θα πετύχει τον στόχο
που κυνηγά όλη μέρα.
Αυτά τα ζυμαρικά είναι πάρα πολλά.
Γλίτωσε από ένα μπλοκάρισμα. Ήταν ινφλουένσερ τρεις φορές.
Έχει φτάσει σχεδόν ως το τέλος.
Αλλά αυτό είναι το σπουδαιότερο επίτευγμα του Κέι Φερν.
"Εισερχόμενη βιντεοκλήση";
-Τι είναι αυτό; -Δεν ξέρω τι μπορεί να είναι αυτό.
"Εισερχόμενη βιντεοκλήση".
Θα σας πω τι συμβαίνει. Ο Κύκλος αναβαθμίστηκε.
Οι παίκτες μας θα δουν το νέο διαδραστικό χαρακτηριστικό.
-Τι; -Από ποιον είναι η βιντεοκλήση;
Θεέ μου, φαίνομαι εντάξει;
Ποιος με παίρνει;
Ανυπομονώ, αδερφέ. Είναι επικοινωνία με τον έξω κόσμο;
Ο Κέι Φερν θα το δοκιμάσει πρώτος.
Κύκλε, άνοιξε τη βιντεοκλήση.
Αποκλείεται! Σταθείτε!
Έκπληξη!
Πλάκα μού κάνετε!
Θεούλη μου!
Μεγάλε, μου λείπετε πάρα πολύ!
Πες μας τι συμβαίνει εκεί.
Είναι μια θεότρελη εμπειρία.
Ο γιος σας, ο Κέι Φερν, ήταν ινφλουένσερ τρεις φορές.
-Μπράβο σου. -Ναι!
Είμαστε περήφανοι για σένα. Δούλεψες σκληρά.
-Ευχαριστώ. -Τον έφαγες τον γάιδαρο.
-Σας ευχαριστώ. -Όλοι σε στηρίζουν.
-Όλοι εδώ στο σπίτι. -Σημαίνει πολλά για μένα. Αλήθεια.
Σας ευχαριστώ πολύ.
Στην αρχή, απλώς σπάγαμε πλάκα.
Ήμουν ενθουσιασμένος που είμαι εδώ.
Αλλά μετά, είχα μια συνομιλία με κάποιο από τα άτομα στο παιχνίδι
για οικογενειακά θέματα.
Θα με περάσετε για κλαψιάρη,
αλλά άρχισα να δακρύζω και σκεφτόμουν
"Να πάρει, οι γονείς μου έχουν θυσιάσει πάρα πολλά
και δούλεψαν πολύ σκληρά για να έρθω εδώ και να χασομερώ,
αντί να στρωθώ στη δουλειά".
Περνάω καλά, αλλά παράλληλα, έχω εστιάσει στον στόχο.
-Είσαι έτοιμος για την επιτυχία. -Ναι. Τα κατάφερες μόνος.
Ναι. Ξέρουμε ότι θα καταφέρεις να φτάσεις ως το τέλος.
Μάλιστα, κύριε. Έτσι είναι οι Φερνάντεζ. Θα το πετύχω.
Εντάξει, αντίο. Σας αγαπώ. Ελπίζω να σας δω σύντομα.
Σ' αγαπάμε και μας λείπεις. Σου ευχόμαστε καλή επιτυχία εκεί.
Σε στηρίζουμε, φιλαράκο!
Γαμώτο, τους αγαπώ πάρα πολύ.
Πρέπει να κερδίσω.
Η επόμενη απρόσμενη κλήση είναι για την Τζαντέιζα, από τον μπαμπά της.
Κύκλε, δέξου την κλήση.
Γεια σου, κοριτσάκι μου.
-Γεια! -Πώς είσαι;
Τι;
-Μου λείπεις. -Κι εμένα μου λείπεις!
-Τι κάνεις; -Περνάω καλά. Θα πετύχω εδώ.
Λίγο πολύ, είμαι στη γραμμή τερματισμού.
Απλώς πρέπει να την περάσω και να φέρω σπίτι 100.000 δολάρια.
Που λες…
Γνώρισα έναν άντρα εδώ στο παιχνίδι.
Τον λένε Ντάριαν και…
θα παντρευτούμε.
Πώς είπατε;
Θεωρητικά, παντρευτήκαμε ήδη, αλλά θα παντρευτούμε στην πραγματική ζωή.
Είπε ότι αν θέλω έξι παιδιά, μπορούμε να έχουμε έξι.
Δεν το βλέπω αυτό με τον γάμο προτού μου μιλήσει γιατί…
Θα το κάνει. Όλα καλά. Είπε ότι θα το κάνει.
Θα ξεκινήσουμε στραβά γιατί…
Λοιπόν, αυτό ήταν τέλειο.
Ευχαριστώ που με πήρες.
-Δεν το πιστεύω. Σε καμαρώνω πολύ. -Ευχαριστώ!
Και μου λείπεις.
-Σ' αγαπώ πολύ. -Κι εγώ σ' αγαπώ.
Σειρά έχει η Τιέρα, γνωστή και ως Αντόνιο.
Θα έχει μια συζήτηση με τον εαυτό της.
Τιέρα!
-Θεέ μου! -Πώς πάει;
Εδώ επικρατεί σκέτη τρέλα!
Τρέλα! Όμως, σκίζουμε.
-Το ξέρω. Ανυπομονώ να σε δω. -Έκλαψα πολύ εδώ μέσα…
Όταν εμπλακείς συναισθηματικά,
πρέπει να αντιδράσεις, κι εγώ… Αυτό έκανα, καταλαβαίνεις;
Όμως, πώς τα πας ως ο Αντόνιο; Πώς τα πας εσύ ο ίδιος;
Μπήκα με ψεύτικο προφίλ γιατί υπάρχει ένα πρότυπο αντρικής ομορφιάς
όπου δεν ταιριάζω.
Κάποια στιγμή, φτιάχνεις μόνος το καλούπι και ζεις σ' αυτό.
Όμως, θέλω να ξέρεις ότι ο κόσμος βλέπει εσένα.
Ούτε καν με χρειαζόσουν.
Μόλις σε γνωρίσουν και βρεθούν κοντά σου,
θα κολλήσουν μαζί σου.
Είχα πολλές αμφιβολίες γι' αυτό εξαιτίας της εμφάνισής μου.
Εσύ με βοήθησες να πάρω ένα ρίσκο, να βγω παραέξω, να κάνω το άλμα.
Σ' ευχαριστώ. Πιστεύω ότι έγινα καλύτερος άνθρωπος.
Ένα καλύτερο άτομο. Γενικώς, αρχίζω να αγαπώ τον εαυτό μου.
Ας δούμε αν η κλήση από τους δικούς της θα εμψυχώσει τη Μάντελιν.
Γεια!
Θεέ μου, κλαίω ήδη!
-Πώς πάει; -Θεέ μου, μου λείπετε πάρα πολύ!
Είμαστε πολύ περήφανοι για σένα!
Πρέπει να σας πω τι με δυσκόλεψε περισσότερο απ' όλα.
Ναι. Πες μας.
Θυμάστε όταν μάλωνα με τους φίλους μου στο γυμνάσιο
και τους κακολογούσαμε όλους στα κρυφά;
Ναι.
Αυτό συμβαίνει τώρα.
Είναι η ευκαιρία σου να γιατρέψεις το παιδικό σου τραύμα,
το παιδί μέσα σου.
Το ξέρω. Ήρθα να παίξω ως ο εαυτός μου
γιατί ήθελα να είμαι ο εαυτός μου, αυθεντική.
Όμως, χρειάστηκε να κάνω και κάποια ύπουλα πράγματα.
Οπότε, αυτό με κάνει να νιώθω ένα άθλιο άτομο.
Εγώ αυτοπροσώπως κατάφερα να μπλοκαριστεί ένα άτομο.
Μετά, ήρθε να με επισκεφτεί.
Ήταν πολύ καλή.
Δεν ξέρω ποια είναι η καλύτερη κίνηση για να προχωρήσω.
Να παίξω στρατηγικά, αδιαφορώντας για τα αισθήματα των άλλων;
Δεν πειράζει αν στενοχωρείς κάποιον τώρα. Μπορείς μετά να ζητήσεις συγγνώμη.
-Είναι παιχνίδι. Όλα καλά. -Το σόου φτιάχτηκε για σένα.
Αποκλείεται να μην κερδίσεις.
Είσαι θεότρελη κι είναι η ευκαιρία σου να λάμψεις.
-Σας αγαπώ και μου λείπετε! -Κι εγώ σ' αγαπώ.
-Σ' αγαπώ. Αντίο. -Σ' αγαπώ.
Κλαίω από τη χαρά μου τώρα.
Μάλλον αυτό έφτιαξε τη μέρα της. Σειρά της Τζιάνα.
Και ναι, φυσικά, θα είναι αυτή που νομίζετε.
-Τζι! Τι τρέχει; Θεέ μου! -Τι κάνεις, Τζι;
Μου λείψατε πολύ. Θεέ μου. Θα βάλω τα κλάματα τώρα.
Μου λείπεις, Τζι!
Μωρό μου, μου λείπεις…
Δεν ξέρεις πώς νιώθω που βλέπω το πρόσωπό σου.
Θεέ μου. Εντάξει. Τρέμω.
Ενημερώστε με. Πείτε μου τα όλα.
Κανείς δεν μας υποψιάζεται ως ψεύτικο προφίλ.
-Ναι. -Είμαστε μακράν η πιο ισχυρή δύναμη.
Τρεις φορές ινφλουένσερ.
Με τίπ…
Τρεις φορές ινφλουένσερ.
Μπράβο! Θεέ μου.
-Θα σε κάνουμε περήφανη. -Μου λείπετε.
-Άρχισαν τα ζουμιά. -Σταμάτα.
Τρελό. Δεν έχουμε μείνει μακριά από τους γονείς μας για τόσο.
Ούτε εμείς, για πάνω από λίγες ώρες.
Τα δίδυμα του ψεύτικου προφίλ κι η αληθινή Τζιάνα; Χωράνε λίγοι ακόμα.
Γεια σας, παιδιά!
Τι τρέχει; Θεέ μου!
-Πώς τα πάτε; -Χαιρόμαστε που σας βλέπουμε.
Μας λείπετε πολύ. Χαιρόμαστε πολύ που σας βλέπουμε.
Η βασική σύμμαχός μας στον Κύκλο είναι μια κοπέλα, η Ρέιτσελ.
-Η μητέρα της είναι από το Στάτεν Άιλαντ. -Έλα!
Μας λείπετε πολύ. Όλοι σας.
Είστε το παν για μας.
Μας δίνετε ζωή κάθε μέρα,
Μέσα στην καρδιά μας ξέρουμε ότι το έχετε.
Το 'χετε. Είμαστε περήφανοι για σας.
Καμαρώνουμε τι άνθρωποι έχετε γίνει.
Απλώς ολοκληρώστε το.
Να είστε ο εαυτός σας. Ανυπομονούμε να σας δούμε. Σας αγαπάμε.
-Σ' αγαπάμε, μαμά. -Το 'χετε.
Τζι, σ' αγαπώ πιο πολύ απ' όσο φαντάζεσαι. Θα με δεις σύντομα.
Πείτε ότι θα τα καταφέρετε.
-Θα τα καταφέρουμε, μπαμπά! -Ναι!
-Θα τα καταφέρετε! -Ναι.
Σας αγαπάμε.
Συγκινήθηκα.
Πω πω. Κι η Τζι, φίλε. Κρατάει το οχυρό εκεί.
Είναι η καλύτερη σύντροφος.
Ίσως μάθω το μέγεθος της βέρας.
-Ίσως. -Σε λίγα χρόνια.
Ναι. 100.000 θα είναι μια καλή αρχή.
Ναι.
Σειρά της Ρέιτσελ να δει τους δικούς της.
-Μας λείπεις πολύ. Τι κάνεις; -Μου λείπετε!
Μου λείπετε πολύ!
-Δεν έχετε ιδέα! Εγώ… -Ναι, κι εσύ μας λείπεις.
Όχι, Φιλ. Φιλ, σοβαρά.
Δεν αντέχω να ξαναχωριστώ από σένα. Ποτέ.
Σε καμαρώνουμε.
Σε αγαπάμε.
Θέλουμε να παραμείνεις δυνατή εκεί.
Ξέρω ότι τα πας τέλεια.
Παίζει να έκανα κάποια άσχημα πράγματα.
-Ναι; Εντάξει. -Δεν μοιάζετε να εκπλαγήκατε, παιδιά.
Πες μας, πώς είναι η φάση;
Αρχικά, ήμουν λίγο ανασφαλής.
Ίσως έκανα κάποια λάθη.
Αλλά ακούστε. Είμαι η…
Κι αυτό δεν μου το μάθατε εσείς.
Να 'στε καλά. Είμαι η HBIC.
-Εικάζω, επικεφαλής σε κάτι. -Η σκρόφα επικεφαλής ή…
Γίνεται να 'σαι κάτι άλλο; Είναι όλα στο παιχνίδι.
Στην τελική, παίζεις ένα παιχνίδι.
Όλα επιτρέπονται στον έρωτα ή τον πόλεμο. Συνέχισε. Αρκεί να νικήσεις.
Ό,τι κι αν συμβεί, σε αγαπάμε κι είμαστε περήφανοι για σένα.
Κάνω…
Ήδη έχεις κερδίσει. Είναι φοβερό.
Τα πήγες τέλεια
γιατί παίζεις σωστά το παιχνίδι. Φοβερό.
-Είμαστε περήφανοι για σένα. -Ευχαριστώ.
Σας αγαπώ πολύ, παιδιά.
Συνέχισε έτσι. Έχεις μόνο…
Είσαι στο τέλος. Μη χαλαρώσεις τώρα, ας πούμε. Ολοκλήρωσέ το.
Ξέρετε ότι είστε το παν για μένα.
Σας αγαπώ πολύ, παιδιά.
Είμαι εδώ για σας.
Τα κάνω όλα αυτά.
Η επικεφαλής σκρόφα θα κερδίσει για χάρη σας.
Ωραία. Βάλε τα δυνατά σου. Πριν το καταλάβεις, θα είσαι σπίτι.
-Εντάξει. Σ' αγαπάμε. -Σας αγαπώ.
-Σ' αγαπώ. -Κι εμείς σ' αγαπάμε.
Εντάξει. Θα σας φροντίσω.
Κι εμείς εσένα, Ρέιτς.
Η κλήση από το σπίτι επηρέασε πολύ κάποιους παίκτες.
Όσο πλησιάζουμε στον τερματισμό,
μια σοβαρή ενδοσκόπηση λαμβάνει χώρα σε αυτά τα διαμερίσματα.
Χαίρομαι πολύ που πλησιάζουμε στο φινάλε.
-Πρέπει να πάρουμε το έπαθλο. -Να κερδίσουμε τα 100.000 δολάρια.
Το κάνω για τα αγόρια μου. Είπαν ότι όσα κάνω είναι σωστό.
Τους αρέσει το HBIC.
Ο Κέι Φερν και η Μάντελιν το επεξεργάζονται αλλιώς.
Αυτό ήταν εντυπωσιακό.
Όχι, Μάντελιν. Αυτό είναι εντυπωσιακό.
Το κατάφερε επιτυχώς, κυρίες και κύριοι.
Όλοι οι κριτές δείχνουν δεκάρια, κυρίες και κύριοι. Ευχαριστώ.
Μόλις ο Κέι Φερν συνέλθει απ' αυτό, θα στείλε στη Μάντελιν.
Ο Κέβιν με καλεί σε ιδιωτική συνομιλία!
Ναι! Όλη μέρα ήθελα να μιλήσω μαζί του.
Μήνυμα.
"Μάντελιν, κόμμα, σε σκεφτόταν, αφότου είδα την οικογένειά μου σήμερα,
μια και εσύ κι εγώ δεθήκαμε επειδή αυτοί είναι το στήριγμά μας.
Καρδούλα.
Ήθελα να δω τι κάνεις μετά την αξιολόγηση και το μπλοκάρισμα".
Αγαπάμε τον Κέβιν.
Μήνυμα.
"Ειλικρινά, το χτεσινό βράδυ ήταν πολύ δύσκολο για μένα".
"Νόμιζα ότι η Ρέιτσελ ήταν η δεύτερη ισχυρότερη συμμαχία μου,
αλλά κατέστη σαφές ότι ήταν #Ψεύτικη".
"Στη συνομιλία όσων κινδυνεύουν,
ο Γκάρετ πρότεινε ένα σχέδιο να διώξουμε εσένα και την Τζιάνα.
Η Ρέιτσελ συμφώνησε αμέσως".
Μήνυμα.
"Πλάκα κάνεις! Θαυμαστικό.
Ευχαριστώ για την ενημέρωση". Αποστολή μηνύματος.
Μήνυμα.
"Είχα μια συνομιλία με την Τιέρα και την Τζαντέιζα.
Ακόμα θέλουν να διώξουν εσένα, την Τζιάνα ή τη Ρέιτσελ.
#ΣουΛέωΌλαΤαΜυστικάΜου".
Αποστολή μηνύματος.
Αν η Τζαντέιζα ή η Τιέρα μάθουν ότι τα λέω αυτά στον Κέβιν,
θα μπλέξω άσχημα.
Τώρα φτάνουμε σε κάτι ενδιαφέρον.
Μήνυμα. "#'ΈχωΜείνειΜεΤοΣτόμαΑνοιχτό.
Σοκαρισμένη φατσούλα.
Όμως, ειλικρινά, ανησυχώ πιο πολύ για την Τζαντέιζα.
Αυτό που λες αποδεικνύει την υποψία μου ότι με έχει στο στόχαστρο.
Τελεία". Αποστολή μηνύματος.
Νομίζαμε ότι η Ρέιτσελ ήταν μαζί μου, αλλά ξεκάθαρα η σκρόφα δεν ήταν.
Μήνυμα. "Αν έχεις δίκιο για την Τζαντέιζα, δεν τα πάει πολύ καλά.
#ΚύριεΙνφλουένσερ.
Φατσούλα που κλείνει το μάτι. Γελαστή φατσούλα.
Ο στόχος μου είναι να κάθομαι δίπλα σου στον καναπέ στο φινάλε…
Τρεις τελίτσες. #ΠάσηΘυσία".
Αποστολή μηνύματος.
Εντάξει.
Αυτό που χρειάζεται είναι να διώξουμε την Τζαντέιζα.
Αν η Τζαντέιζα χτίζει κάποιον στρατό
για να καταστρέψει εμένα και την Τζιάνα, λοιπόν, ξέρετε κάτι;
Πρέπει να φτιάξω κι εγώ στρατό και να την καταστρέψω πρώτος.
Μήνυμα.
"Ξέρω πώς να εγγυηθώ ότι θα είμαστε στον καναπέ μαζί…
Τρεις τελίτσες.
Κι εγώ κι η Τζιάνα είχαμε την αίσθηση ότι η Τζαντέιζα μάς κυνηγά.
Ίσως μπορούμε να τη βάλουμε στη συνομιλία
και να συνεργαστούμε για να διώξουμε την Τζαντέιζα".
Αποστολή μηνύματος.
Δεν ξέρω αν εμπιστεύομαι την Τζιάνα. Κι αν το πει στη Ρέιτσελ;
Και μετά η Ρέιτσελ το πει στην Τζαντέιζα και…
στην Τιέρα;
Μόλις έκλεισε η ομαδική συνομιλία μας.
Είπα ότι θα τις βάλω ψηλά.
Τι να κάνω;
Μήνυμα.
"Κέβιν, ο μόνος λόγος που το κάνω αυτό
είναι επειδή σε εμπιστεύομαι 100%.
Αν μαθευτεί αυτή η συνομιλία, την έβαψα.
Ας την προσθέσουμε. #ΕίμαστεΦοβερήΟμάδα".
Αποστολή μηνύματος.
Κύκλε, πρόσθεσε την Τζιάνα στη συνομιλία μου με τη Μάντελιν.
Αμάν!
"Ο Κέβιν σε καλεί σε ομαδική συνομιλία";
Ελπίζω να μην είναι με τη Μάντελιν.
Κύκλε, άνοιξε την ομαδική συνομιλία με τον Κέβιν.
-Το ήξερα. -Ναι.
Καλώς ήρθες, Τζιάνα.
Μήνυμα.
"Τζιάνα, η Μάντελιν μόλις μοιράστηκε κάποιες σημαντικές πληροφορίες
που νομίζω ότι πρέπει να ακούσεις.
Θα το κρατήσεις μεταξύ των τριών μας;
Ερωτηματικό.
#ΆκρωςΑπόρρητο".
Αποστολή μηνύματος.
Τι είναι οι άκρως απόρρητες πληροφορίες, με σφραγίδα από το FBI;
Ναι, τι είμαστε; Στη CIA είμαστε;
Μήνυμα. "Γεια, Κέβιν. Γεια, Μάντελιν.
Δεν θα αποκαλύψουμε το μυστικό.
Τι συμβαίνει; Ερωτηματικό". Αποστολή.
Ετοιμάσου ο κόσμος σου να ταρακουνηθεί συθέμελα.
Μήνυμα. "Γεια σου, Τζιάνα. Φατσούλα με αστεράκια.
Σήμερα με έβαλαν σε ομαδική συνομιλία με την Τιέρα και την Τζαντέιζα.
Η Τζαντέιζα πρότεινε ένα σχέδιο για να φύγεις εσύ κι ο Κέβιν". Αποστολή.
Σε έστειλα!
Καλώς ήρθες στη συνομιλία, Τζιάνα.
Ορίστε.
Ο Κέι Φερν ενθουσιάστηκε. Ακούγεται σαν πειρατής.
Δεν περίμενα να πάνε στην Τζαντέιζα. Αυτό είναι…
Περίμενα να είναι η Ρέιτσελ.
Μα το πιστεύω. Η Τζαντέιζα τσαντίστηκε.
Μήνυμα. "Ευχαριστώ που με ενημέρωσες.
Φαίνεται ότι είναι αχάριστη.
Την έσωσα από δύο μπλοκαρίσματα.
Ας βάζουμε πια τελευταία την Τζαντέιζα.
Τι λέτε κι εσείς; Ερωτηματικό". Αποστολή.
Αυτό εξελίσσεται ακριβώς όπως ήθελα.
Μήνυμα.
"Διάβασες τη σκέψη μου, Τζιάνα! Θαυμαστικό.
Μαζί με αυτό,
ας βάλουμε ο ένας τον άλλον στην κορυφή
για να φροντίσουμε για την ασφάλειά μας γιατί προφανώς είμαστε στο στόχαστρο".
Αποστολή μηνύματος.
Συμφωνώ μαζί του.
Όλοι θα έκαναν το παν για να γίνουν ινφλουένσερ.
Άνετα θα μπλόκαραν την Τζιάνα και τον Κέβιν.
-Δεν πρόκειται να το επιτρέψουμε. -Όχι.
Ωραία, τέλεια. Υπέροχη μετάβαση.
Μήνυμα. "Συμφωνώ και με τους δύο σας.
Πρέπει να βεβαιωθώ κι ότι η Ρέιτσελ δεν θα βγει ινφλουένσερ,
αλλιώς θα #Μπλοκαριστώ".
Τώρα ζητάει πολλά.
Ας της πούμε ό,τι θέλει να ακούσει. Η Ρέιτσελ θα μπει πρώτη.
Αυτό δεν αλλάζει. Χρειαζόμαστε δίχτυ ασφαλείας.
Αν η Ρέιτσελ είναι πρώτη κι ινφλουένσερ, θα μας σώσει. Ίσως το κάνουν κι αυτοί,
αλλά πιστεύουμε τη Ρέιτσελ πιο πολύ από αυτούς. Τόσο απλό.
Μήνυμα. "Έχουμε έναν τεράστιο στόχο στην πλάτη". Με κεφαλαία.
"Η ασφάλεια όλων μας σίγουρα προέχει".
"Μάντελιν, μην ανησυχείς. Θα σε στηρίξω κι εγώ".
Ωραία, τέλεια. Αυτό είναι καλό.
Μήνυμα. "Καπαρώνω τη θέση ανάμεσά σας στο φινάλε
και θα κρατώ τα χέρια σας. Γελαστή φατσούλα".
"#ΑςΒολευτούμεΣτονΚαναπέ. #ΑςΤοΚάνουμε".
Αν η Τζιάνα δεν κρατήσει μυστικό όλο αυτό το πράγμα,
μπορούμε να ξεχάσουμε το φινάλε.
Πιστεύω ότι οι δυο τους θα με στηρίξουν.
Κι εγώ θα τους στηρίξω.
Νιώθω πιο ασφαλής με τη Μάντελιν παρά με την Τζαντέιζα.
Ενδεχομένως θα είχαμε βάλει την Τζαντέιζα πιο ψηλά,
αλλά αυτή συνωμοτεί πίσω από την πλάτη μας
για να μας διώξει, ενώ τη σώσαμε δύο φορές.
-Ναι. -Δεν μ' αρέσουν αυτά.
-Δεν μ' αρέσουν καθόλου. -Ξέρετε τι μ' αρέσει εμένα;
Να περιμένω να βραδιάσει, όλοι να έχουν χαλαρώσει ωραία,
και μετά, ξέρετε…
-"Ειδοποίηση!" -"Ειδοποίηση!"
-"Ειδοποίηση!" Χριστέ μου. -Θεέ μου.
Θα έχουμε αξιολόγηση;
-Έτοιμος, Φιλ; -Η καρδιά μου χτυπά δυνατά.
"Αύριο θα αξιολογήσετε τους άλλους".
-Δόξα τω Θεώ. -Αύριο.
"Ο πρώτος στην αξιολόγηση θα γίνει ο μυστικός σούπερ ινφλουένσερ".
Τι;
Τι θα πει μυστικός σούπερ ινφλουένσερ;
-"Ο μυστικός σούπερ ινφλουένσερ…" -"…ανώνυμα…"
"…θα μπλοκάρει έναν παίκτη".
Ένας! Ένας ινφλουένσερ. Μεγάλη εξουσία!
Μπορείς να ξεφορτωθείς όποιον θεωρείς πιο δημοφιλή από σένα.
Θα αγνοούν ότι το έκανες εσύ.
Μπορείς να μπλοκάρεις αυτόν που θέλεις,
χωρίς να ανησυχείς τι θα σκεφτούν οι άλλοι
και ποιον άλλον θα τσαντίσεις.
Αυτό ίσως τα αλλάξει όλα. Οι άλλοι ίσως αλλάξουν σχέδιο.
Όποιος το πάρει αυτό, μπορεί να διώξει όποιον θέλει.
Ελπίζω να είμαι εγώ. Δώστε μου την εξουσία να διώξω την Τζιάνα.
-Αυτή η αξιολόγηση… -…θα τα κρίνει όλα.
Αυτό σίγουρα θα ταράξει τα πράγματα.
Υποτιτλισμός: Λιουμπίνκα Δημητρόβα